
AVIZ

asupra propunerii legislative privind reînfiinţarea comunei CHERELUŞ, judeţul Arad

Cu adresa nr. 78 din 17 mai 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea comunei CHERELUŞ, judeţul Arad.

In urma examinării, în şedinţa din data de 02 iunie 1999, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

· Guvernul a înaintat Parlamentului proiectul de Lege privind aprobarea Planului de amenajare a teritoriului naţional – Secţia IV-a – Reţeaua de localităţi, prin care se stabilesc principalii indicatori ai nivelului de definire a localităţilor urbane.

După adoptarea acestuia, Departamentul pentru Administraţie Publică Locală va elabora un proiect de Lege, pe baza propunerilor primite din teritoriu, care va cuprinde toate localităţile ce urmează a fi promovate în categorii, superioare din punct de vedere urbanistic, după consultarea prealabilă a cetăţenilor din unităţile administrativ - teritoriale respective, prin referendum care se organizează potrivit legii.

· propunerea legislativă urmează să fie avută în vedere la dezbaterea proiectului de Lege susmenţionat.

